[{"text_idx": "#000005", "text": "La memeo-herooj de Moldavio antau\u0306enigas solidarecon kun parodio de sia eu\u0306rovida kanto meze de la krizo KOVIM-19"}, {"text_idx": "#000006", "text": "Ekrankopio de la jutuba videaj\u0302o \u201cPanjo, restu hejme\u201d, de Sunstroke Project."}, {"text_idx": "#000007", "text": "Tiu c\u0302i artikolo aperis origine c\u0302e Meta.mk News Agency, projekto de la Fondumo Metamorphosis. C\u0302i-sube estas publikigita modifita versio, danke al interkonsento pri kunhavigo de enhavoj. Vidu la specialan rubrikon pri la tutmondaj konsekvencoj de KOVIM-19 [eo]."}, {"text_idx": "#000009", "text": "En Moldavio [eo] la pop-rokmuzika grupo \u201cSunstroke Project\u201d adaptis sian Eu\u0306rovido-kanton (2017) \u201cHej Mama\u201d kun klerigaj celoj meze de la KOVIM-19-pandemio."}, {"text_idx": "#000010", "text": "La parodio, nomita \u201cPanjo, restu hejme\u201c, instigas civitanojn sekvi la preventajn rekomendojn de la Monda Organizaj\u0302o pri Sano (MOS), samtempe sendante pozitivajn emociojn al la maljunuloj, kiuj estas pli endang\u0302erigitaj pro la malsano. G\u0302i estas kantata en la rusa kaj la rumana kaj aperis en YouTube kun anglalingvaj subtekstoj."}, {"text_idx": "#000012", "text": "Moldavio, lando kun 2,6 milionoj da log\u0302antoj, g\u0302is nun registris 298 konfirmitajn kazojn de KOVIM-19, kaj du mortintojn. Kiel en plej multaj eu\u0306ropaj landoj, la registaro realigis limigajn arang\u0302ojn por malhelpi la disvastig\u0302on de la nova kronviruso, inkluzive de du semajnoj da memizolado."}, {"text_idx": "#000013", "text": "Sunstroke Project debutis c\u0302e la Eu\u0306rovida Kantkonkurso en 2010 kun la kanto \u201cRun Away\u201c. Malgrau\u0306 fino c\u0302e la 22-a loko \u2013 el 39 konkursantoj \u2013 la kanto ig\u0302is tre populara. Nuntempe, g\u0302ia oficiala filmeto havas pli ol 10 milionojn da vidoj en Jutubo."}, {"text_idx": "#000014", "text": "Tiu Eu\u0306rovido-prezento ankau\u0306 produktis faman memeon: la saksofonisto de la grupo, Sergej Stepanov, ig\u0302is \u201cEpie sax guy\u201c, rekonebla memeo g\u0302is hodiau\u0306, kun dekoj da iteracioj [eo]."}, {"text_idx": "#000015", "text": "Pro sia dau\u0306ra interreta populareco, Sunstroke Project denove konkuris por Moldavio c\u0302e la Eu\u0306rovida Kantkonkurso en 2017, c\u0302i-foje kun la kanto \u201cHej Mama\u201c, kun kantoteksto en la angla. La prezento denove inkludis saksofonan solon."}, {"text_idx": "#000017", "text": "La 2020-eldono de la Eu\u0306rovida Kantkonkurso, kiu devis okazi en Roterdamo, Nederlando, en majo, estis nuligita pro la KOVIM-19-pandemio."}, {"text_idx": "#000018", "text": "C\u0302i tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio lau\u0306 la perspektivo de nia tutmonda komunumo de kontribuantoj. % context_listing_link%"}, {"text_idx": "#000021", "text": "Celebrante la eks-Jugoslavian muzikscenejon, halo de fama muzikstilo"}, {"text_idx": "#000022", "text": "La historioj de koreoj en Kirgizio, konvertig\u0302intaj al islamo"}, {"text_idx": "#000024", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000030", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000032", "text": "Bonvolu subteni nian gravan laboron"}]